Kamagong

An kamagong o Diospyros blancoi A.DC. (Mga kapareho: Diospyros Philippinensis (Desr.); Diospyros discolor),POWO: Diospyros blancoi A.DC. sarong klaseng tinanom na nagkakahoy. Inaapod man ini nin mabolo. Sa Ingles, naapod man ining velvet apple, velvet persimmon,https://www.quora.com/What-is-kamagong-in-English tinanom na yaon sa genus na Diospyros kan pamilyang ebony. An bunga kaini patos nin  garo pinong barahibo, kolor malapulang kayumanggi, asin magatol sa duta. An hinog kaini may laman na malomhok, kolor rosa-rosa na sa kagat asin namit nakaagid sa plum. Nagtutubong natural ini sa Filipinas,.

Pagkultibar

Iini sarong tropikal na tinanom na matubang magtubo sa maski anong klaseng daga, poon sa lebel kan dagat abot 2,400 na pye sa lan gkaw kan dagat. An pisog kaini tinatanom pag'ultan 30 abot 45 pye an agwat. Kaipohan kaini tubig uran sa kalawigan  kan taon. Kun pisog an itanom, naabot 6 o 7 an halat bago magbunga, alagad an pananom na an ginamit na tinaldok mga sanga  nabunga tolos sa laog nin 3 o 4 na taon.

An mga bunga kaini nagkakaiba-iba sa hitsura, sa porma, sa kolor, sa pagkamabuhok asin sa namit. Ini bagay na nagpapatotoo na ini may pagkalaen-laen sa genetic variation. Igwa man ining cultivar na mayong pisog na orog pigkakagustohan ta an pisog kaini logod darakula asin nakakapano sa bunga.

Pasagi

An batang kan kamagong dusok asin matagas na gayo, asin magayon sa hitsura ta maitom. Arog kan mga matagas na pasagi', ini naapod man na "iron wood" huli sa pagkahigot kan supat kaini asin  pagkatagas.

An pasagi' kaini parati inuusar sa konstruksyon nin mga harong siring kan sa salog, poste, harigi, pintoan, asin bintana. An  mga haman na muwebles o mga dekorasyon pinageeksportar alagad kaipohan may toltol na dokumento. An kamagong popular man na gibohon na bokken o eskrima sticks.

 Toltolan 

Kategorya: Mga tinanom sa Filipinas